 asb
                                        udskrift
                                             af
                          sø- & handelsrettens dombog
                                       ____________
                                        kendelse
afsagt den 17. juli 2015.
b-97-15
s aps under konkurs
(advokat nete weber)
mod
x
()
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 1. februar
2008 af s1 aps med en selskabskapital på 125.000 kr., der blev indbetalt kontant til kurs 100.
selskabet havde regnskabsår fra 1. januar, og første regnskabsperiode løb fra den 1. februar
2008 til den 31. december 2008. x har ifølge samme rapport siden den 15. december 2012 og
                                                       -2-
frem til den … 2014, hvor selskabet blev erklæret konkurs som følge af en kreditorbegæring,
været registreret som direktør i selskabet. selskabets formål var leasing af biler samt lette
motorkøretøjer (herunder flexleasing aps).
retten har den 11. februar 2015 taget kurators indstilling om at indlede konkurskarantæne-
sag mod x til følge.
fristdagen er 13. december 2013.
påstande
i et processkrift modtaget i sø- og handelsretten den 13. marts 2015 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 2. juli 2015, hvor han samtidig bekræftede at
have modtaget rettens brev af 2. juni 2015 med bilag. brevet indeholdt en svarfrist på 14 dage
fra forkyndelsen. x har ikke svaret på rettens henvendelser og har således hverken nedlagt
en påstand eller anmodet om mundtlig behandling. sagen er herefter behandlet på skriftligt
grundlag.
oplysninger i sagen
det hedder i kurators processkrift blandt andet:
       ”… s aps (herefter ’selskabet’) blev erklæret konkurs ved dekret afsagt af sø- og handelsrettens skifteret
       den … 2014 på grundlag af en lønmodtagerbegæring modtaget i skifteretten den 13. december 2013.
       konkursboets fristdag er herefter den 13. december 2013.
       under konkursboets foreløbige behandling har der været gennemført undersøgelser af dispositioner fore-
       taget i regi af selskabet.
                                                    -3-
… fremlægges redegørelser i medfør af konkurslovens § 125, stk. 1, 2 og 4, af henholdsvis 29. april 2014,
8. august 2014 og 9. februar 2015. redegørelserne indeholder en beskrivelse af de konstaterede forhold,
hvortil overordnet henvises.
selskabet blev under navnet s2 aps stiftet den 1. februar 2008 af s3 aps (tidl. s1 aps), cvr-nr. …,
med en angiven kapital, stor kr. 125.000.
pr. 14. august 2009 ændredes selskabets navn til s4 aps, og pr. 1. januar 2012 ændredes selskabets navn
til s aps.
i forbindelse med stiftelsen tiltrådte p1 som direktør for selskabet, hvilket blev opretholdt frem til den 15.
december 2012, hvor denne fratrådte, og x tiltrådte som direktør for selskabet. sidstnævnte var fortsat
registreret som selskabets direktør på tidspunktet for konkursens indtræden …
det følger af fremkomne oplysninger, at selskabets formål oprindeligt var af være totalleverandør af fester.
pr. 14. august 2009 ændredes selskabets registrerede formål til at være ”leasing af biler samt lette motor-
køretøjer (herunder flexleasing)”. endelig er det over for konkursboet oplyst, at selskabets hovedaktiviteter
pr. 1. december 2012 på ny ændredes således, at selskabet fra dette tidspunkt havde til formål at drive ca-
fé.
den seneste ændring af selskabets aktiviteter/formål blev ikke registreret i erhvervsstyrelsens registre,
hvortil bemærkes, at oplysningen om, at selskabets formål i perioden efter 1. december 2012 skulle have
været at drive café, ikke fremstår overensstemmende med, at selskabet ifølge skat i hvert fald i 2. halvår
af 2013 drev virksomhed indenfor mandskabsudlejning, jf. omtalen nedenfor.
det er over for konkursboet oplyst, at x pr. 15. december 2012 købte anparterne i s3 aps (tidl. s1 aps)
af p1, og det kan konstateres, at x fra dette tidspunkt tillige blev registreret som direktør for s3 aps (tidl.
s1 aps).
ved et retsmøde afholdt den 15. maj 2014 mødte p2 i henhold til fuldmagt for x.
p2 forklarede blandt andet, ”at han har lavet regnskaber for selskabet og har udarbejdet sammen med x.
det er korrekt, at selskabet blev stiftet i 2008, og at selskabet ændrede navn flere gange. x blev registreret
den 15. december 2012 som direktør for selskabet i forbindelse med, at x købte selskabets moderselskab.
                                                    -4-
han selv kom ind i selskabet under driften af cafeen. selskabet drev en café fra ca. februar til oktober 2012
på … cafeen hed f1. da cafeen lukkede, var der nogle aktiver tilbage. det var meningen, at der skulle la-
ves en restaurant på …, som x skulle involveres i, men det blev ikke til noget. selskabet fik adresse på …
lejeren af lokalerne på … var et andet selskab, som lejede lokalerne i ca. april 2012. der kom aldrig re-
staurantdrift i lokalerne. selskabet investerede ikke noget i projektet, men x var tovholder for nogle ting,
herunder rengøring. efter cafeen lukkede var der ikke drift i selskabet, før x kom ind i selskabet. der var
lidt drift under x i form af rengøringsvirksomhed. han lavede selskabets regnskab for 2012…”
retsbogen af 15. maj 2014 fremlægges …
det blev for selskabet aflagt årsrapporter for perioden fra stiftelsen den 1. februar 2008 til og med den 31.
december 2012. det bemærkes, at årsregnskaberne for 2008 til 2010 alle var revideret af statsautoriseret
revisor allan kamp jensen, at årsregnskabet for 2011 var revideret af statsautoriseret revisor jan hjalle-
rup, mens årsregnskabet for 2012 ikke var revideret.
årsregnskabet for 2012, der fremlægges … blev godkendt på selskabets ordinære generalforsamling den 8.
august 2013. af årsrapporten følger, at selskabet havde fravalgt revision. dirigenten på generalforsam-
lingen var p2, der efter eget udsagn havde udarbejdet årsregnskabet, og som af konkursboet anses for at
have udgjort en væsentlig del af selskabets ledelse uden, han dog formelt var registreret som direktør for
selskabet.
i henhold til balancen pr. 31. december 2012 sammensatte selskabets aktiver sig af driftsmateriel og in-
ventar (kr. 170.000) og tilgodehavende skat (kr. 41.789), alt i alt bogført til kr. 211.789. selskabets for-
pligtelser over for kreditorer var opgjort til kr. 846.841, svarende til en bogført negativ egenkapital, stor
kr. 635.052.
udskrifter af selskabets bogføring, råbalancer m.m. for 2012 og 2013 blev ikke udleveret til konkursboet,
hvorimod konkursboet har modtaget 3 stk. ringbind, som indeholder regnskabsbilag for 1. og 2. kvartal
2012 samt i mindre omfang korrespondance for 2013 og 2014.
det følger af oplysninger modtaget fra skat, at selskabet har været momsregistreret og registreret som
indeholdelsespligtig arbejdsgiver i medfør af kildeskatteloven m.fl.
                                                   -5-
skat har baseret på iværksatte kontrolforanstaltninger den 17. juni 2014 truffet afgørelse vedrørende
selskabets moms, a-skat og am-bidrag for 2. halvår 2013. afgørelsen fremlægges ...
af afgørelsen fremgår blandt andet:
”skat har konstateret, at selskabet har udstedt fakturaer med deklareret moms i 2. halvår 2013. selska-
bet har ikke indsendt momsangivelser for 2. halvår 2013.
skat er alene i besiddelse af fakturaer udstedt til s5 aps (bilag 7). spring i fakturanumre indikerer, at
selskabet har udstedt flere fakturaer i perioden. skat er dog ikke bekendt med omfanget heraf, og til hvil-
ke kunder der måtte være udstedt fakturaer.
ifølge de fakturaer skat er i besiddelse af skal fakturaerne betales til konto nr. … i danske bank. konto-
en tilhører selskabet s6 aps, cvr nr. … skat kan konstatere, at der er sket betaling fra s5 aps til s6
aps. det kan dog ikke konstateres at s6 aps har overført fakturabeløbene videre til s aps, hverken helt
eller delvis.
de udstedte fakturaer svarer til en omsætning på 1.382.208 kr. excl. moms ... salgsmoms heraf udgør
345.552 kr. ...
skat er ikke bekendt med eventuelle momsbelagte fradragsberettigede driftsudgifter i selskabet.
købsmoms vedr. formodede almindelige momsbelagte fradragsberettigede driftsudgifter er derfor skønnet
til 10% af den opgjorte salgsmoms, i alt 34.555 kr., svarende til driftsudgifter på 138.221 kr. …
ikke angivet momstilsvar for 2. halvår 2013 kan herefter opgøres til ikke under 310.997 kr. ...
ifølge det foreliggende beskæftiger selskabet sig med levering af arbejdskraft inden for byggebranchen. på
trods af at selskabet ifølge vedlagte fakturaer leverer håndværksydelser, har selskabet ifølge indberetnin-
gerne til e-indkomstsystemet kun én ansat i 2013 nemlig p3… p3 er samtidig direktør i s5 aps, der kø-
ber håndværksydelserne af selskabet.
efter skats opfattelse kan selskabet ikke have udført de fakturerede ydelser uden brug af yderligere ar-
bejdskraft. selskabets værditilvækst efter udbetaling af løn til p3 anses for anvendt til udbetaling af sort
løn.
                                                        -6-
     yderligere løn i selskabet i perioden er på dette grundlag skønsmæssigt opgjort til 843.987 kr. ...
     a-skat og am-bidrag af den skønsmæssige forhøjelse af selskabets lønudgifter udgør henholdsvis 427.058
     kr. og 67.519 kr. …
     skat har den 28. maj 2014 udsendt forslag til afgørelse i sagen. selskabet er ikke fremkommet med be-
     mærkninger til forslaget.
     selskabets tilsvar af moms, a-skat og am-bidrag for perioden juli 2013 til december 2013 forhøjes med
     henholdsvis 310.997 kr., 427.058 kr. og 67.519 kr., i alt 805.574 kr., som afkræves selskabet, jf. opkræv-
     ningslovens § 5, stk. 1 og 2.”
     skat har foreløbigt anmeldt et simpelt krav, stort kr. 190.505, vedrørende primært a-skat og am-
     bidrag. det bemærkes, at anmeldelsen blev modtaget forud for ovennævnte afgørelse, hvorfor det forven-
     tes, at skats anmeldelse forhøjes i overensstemmelse med den trufne afgørelse, svarende til, at det for-
     ventes, at skats samlede krav mod selskabet udgør ca. kr. 1.000.000. udskrift af gældbogen fremlægges
     …”
synspunkter
kurator har i sit processkrift til støtte for påstanden blandt andet anført:
     ”… til støtte for den nedlagte påstand gøres det gældende, at x, der var registreret som selskabets direk-
     tør i perioden fra den 15. december 2012 til tidspunktet for konkursens indtræden den … 2014, inden for
     det seneste år forud for fristdagen den 13. december 2013 har drevet virksomheden groft uforsvarligt, og
     at x derfor må anses for at være uegnet til at deltage i ledelsen af en erhvervsvirksomhed.
     det gøres gældende, at der i regi af selskabet blev stiftet betydelige forpligtelser over for skat, og at sel-
     skabet var involveret i, henholdsvis blev anvendt til, kædesvig og udbetaling af sorte lønninger.
     ved afgørelse af 17. juni 2014 vedrørende perioden juli 2013 til december 2013 blev selskabet derfor efter-
     opkrævet moms, a-skat og am-bidrag med henholdsvis 310.997 kr., 427.058 kr. og 67.519 kr., eller i alt
     805.574 kr., jf. opkrævningslovens § 5, stk. 1 og 2.
     det følger af afgørelsen fra skat, at selskabet ikke havde foretaget momsangivelser for 2. halvår 2013.
                                                          -7-
       imidlertid kunne skat konstatere, at der for selskabet var udstedt fakturaer til s5 aps. grundet ikke-
       fortløbende nummerering af disse fakturaer, antog skat, at der i et videre omfang end det, der ved kon-
       trolforanstaltningerne kunne fastslås, var udstedt flere fakturaer i kontrolperioden. betalingen af faktura-
       erne tilgik ikke selskabet, men derimod tredjemand, hvorved midler, der rettelig tilkom selskabet, aldrig
       tilgik selskabet.
       herudover kan det på baggrund af de fremkomne fakturaer udstedt i kontrolperioden konstateres, at sel-
       skabet har foretaget mandskabsudlejning. imidlertid har selskabet – ifølge oplysninger fra skat – kun
       haft én medarbejder, p3, der tillige var direktør for s5 aps, der var debitor på de udstedte fakturaer.
       det gøres gældende, at selskabet ikke kan have udført de fakturerede ydelser uden brug af mandskab,
       hvorfor betydelige midler må anses for at være anvendt til udbetaling af sorte lønninger, alt i alt svarende
       til, at pligter til over for offentlige myndigheder, skat, blev groft tilsidesat i 2. halvår af 2013.
       videre gøres det gældende, at pligter til bogføring, opbevaring af regnskabsmateriale m.m. blev tilsidesat.
       det gøres derfor samlet gældende, at de ovenfor beskrevne forhold har en sådan grovhed, at x skal pålæg-
       ges konkurskarantæne i tre år…”
sø- og handelsretten skal udtale:
efter de foreliggende oplysninger lægger retten som ubestridt til grund, at x har været regi-
streret som direktør for selskabet i en periode, som er omfattet af konkurslovens § 157, stk. 1,
om konkurskarantæne. retten lægger videre efter de foreliggende oplysninger som ubestridt
til grund, at selskabet i den pågældende periode har været involveret i kædesvig og udbeta-
linger af sorte lønninger, at betalinger, som skulle være tilgået selskabet, gik til tredjemand,
at x’s pligter til bogføring, opbevaring af regnskabsmateriale m.m. er tilsidesat, og at kredi-
torerne, herunder skat, derved har lidt ikke ubetydelige tab. x findes derfor at have udvist
en så groft uforsvarlig forretningsførelse, at han er uegnet til at deltage i ledelsen af en er-
hvervsvirksomhed.
                                                -8-
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                        jeanette melchior
                                              (sign.)
                                           ___ ___ ___
                                udskriftens rigtighed bekræftes
                                    sø- og handelsretten, den
